Diari Oficial de la Generalitat Valenciana


Sumari del DOGV 4699, del 25-02-2004 (2004/1874)

ORDE de 6 de febrer de 2004, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'exercici de l'any 2004 la subvenció del programa de Sanejament Ramader de la Comunitat Valenciana, així com la delegació en el director general d'Investigació i Innovació Agrària i Ramaderia de la Conselleria d'Agricultura, Pesca i Alimentació, de la concessió i l'autorització de pagament de les indemnitzacions pel sacrifici obligatori d'animals objecte de Campanya de Sanejament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2004/1874


Data del document
:   06-02-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * sacrifici d'animals
    * ramat
    * suport econòmic
    * malaltia animal

ORDE de 6 de febrer de 2004, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'exercici de l'any 2004 la subvenció del programa de Sanejament Ramader de la Comunitat Valenciana, així com la delegació en el director general d'Investigació i Innovació Agrària i Ramaderia de la Conselleria d'Agricultura, Pesca i Alimentació, de la concessió i l'autorització de pagament de les indemnitzacions pel sacrifici obligatori d'animals objecte de Campanya de Sanejament. [2004/X1874]
  
La Conselleria d'Agricultura, Pesca i Alimentació realitza programes d'eradicació de malalties que suposen el sacrifici obligatori dels animals reaccionants positius. Això comporta l'obligació d'indemnitzar els propietaris de les explotacions afectades.
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o línies de subvencions que la financen i l'import global màxim destinat a elles.
  
Per això, vista la proposta del director general d'Investigació i Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article primer
  
La subvenció regulada en les disposicions de la Conselleria d'Agricultura, Pesca i Alimentació indicades en este article i gestionades per la Direcció General d'Investigació i Innovació Agrària i Ramaderia es concedirà en l'exercici 2004 a càrrec de la línia de subvenció i pels imports globals màxims que es determinen segons disposa la Llei de Pressupostos de la Generalitat Valenciana de l'any 2004.
  
Així mateix, segons la mencionada Llei de Pressupostos de la Generalitat Valenciana, esta subvenció correspon a l'aplicació pressupostària 33.80.27.134.43.0 i a la línia T0178.
  
- Reial Decret 2.611/1996, del Ministeri d'Agricultura, Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Reial Decret 1.328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 163 de 4 de juliol del 2000).
  
- Orde de 15 de desembre del 2000, del Ministeri d'Agricultura, Pesca i Alimentació, per la qual s'establixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre de 2000).
  
Import global màxim: 1.582.000 euros
  
Aportació Ministeri d'Agricultura, Pesca i Alimentació: 50%.
  
Aportació Generalitat Valenciana: 25%.
  
Aportació Unió Europea: 25%.
  
Data límit de presentació de sol·licituds: sense límit.
  
Article segon
  
La justificació de la realització de la conducta o activitat que es finance amb la subvenció a què es referix la present orde es realitzarà per mitjà de la presentació dels corresponents certificats i en la forma que s'establisca en les bases reguladores de l'ajuda pública en qüestió.
  
El termini de presentació dels documents que acrediten la realització de la conducta o activitat finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores.
  
Article tercer
  
Els beneficiaris de les subvencions hauran de justificar, junt amb la seua sol·licitud de subvenció, que es troben al corrent en les seues obligacions tributàries i amb la Seguretat Social, amb relació al moment en què finalitze el termini de presentació de sol·licituds o a l'atorgament, segons es preveja en les bases de la convocatòria, d'acord amb l'Orde de 30 de maig de 1996, de la Conselleria d'Economia i Hisenda, i amb les disposicions que la desenrotllen.
  
Article quart
  
Es delega en el director general d'Investigació i Innovació Agrària i Ramaderia de la Conselleria d'Agricultura, Pesca i Alimentació, la concessió i l'autorització de pagament de les indemnitzacions pel sacrifici obligatori d'animals objecte de Campanya de Sanejament d'acord amb el que establix el Reial Decret 1.328/2000, de 7 de juliol (BOE núm. 163 de 08.07.00), i el Reial Decret 2.611/96, de 20 de desembre (BOE de 21.12.96).
  
En les resolucions que es dicten fent ús de la delegació de competències d'esta orde s'hi farà constar sempre este fet de forma expressa segons el que establix l'article 68.5 de la Llei 5/1983, de Govern Valencià.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 6 de febrer de 2004
  
La consellera d'Agricultura, Pesca i Alimentació,